**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**51/2020. (XI.30.) önkormányzati rendelete**

**a nem közművel összegyűjtött háztartási szennyvíz begyűjtésének helyi rendjéről szóló 5/2018 (III.29.) önkormányzati rendelet módosításáról**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében, a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:

**1. §** (1) Mór Városi Önkormányzat Képviselő-testületének a nem közművel összegyűjtött háztartási szennyvíz begyűjtésének helyi rendjéről szóló 5/2018 (III.29.) önkormányzati rendelete (a továbbiakban: R.) 16. § (1) bekezdésében a „2590,-Ft/m3 + ÁFA ” szövegrész helyébe a „2740,-Ft/m3 + ÁFA” szöveg lép,

(2) A R.) 16. § (2) bekezdésében a „2000,- Ft/év/ingatlan + ÁFA” szövegrész helyébe a „2200,- Ft/év/ingatlan + ÁFA” szöveg lép.

**2. §** A R. 17. § (1) bekezdésében az „1961,-Ft/m3 + ÁFA” szövegrész helyébe az „2111,-Ft/m3 + ÁFA” szöveg lép.

**3. §** Ez a rendelet 2021. január 1-jén lép hatályba.

Fenyves Péter Dr. Taba Nikoletta

polgármester aljegyző

Záradék:

A rendeletet 2020. november 30. napján kihirdettem.

Dr. Taba Nikoletta

aljegyző